पैसे दी तंगी कारण गै मित्री जनेह् रिश्तें दा नि’ग्ग बी ठण्डा पेई जंदा ऐ। ‘चानचक्क’ क्हानी च लेखक ने कुसै भुगत दे अनुभवें गी डायरी दे अंश दे रूपै च प्रस्तुत कीते दा ऐ, "अज्ज मित्र ते भ्राऽ भाई जनेह् शब्द भलेआं बे-अर्थे ते खोखले होई गेदे न, पैहे दी आड़ा च दबोई गेदे न। अज्ज नां ते कृष्ण जींदे ने ते नां गै सदामा। मते मित्तर रावण ते कैंस होई गेदे न। हून ते मित्तर गी इक बारी पैहे दुहारे देई ओड़ो तां म्हेशां आस्तै उस कोला अपना पिंड छड़काई लैओ। में मंगन नेईं जाना ते उन्नै बापस परतान नेईं औना।"